hvad er forskellen mellem gaming og træning?
træning hos aab esport er struktureret og fungerer ved, at vi møder op i klubben på et planlagt tidspunkt. træneren har et specifikt mål og/eller fokus med træningen, som spillerne bliver introduceret til og efterfølgende skal udføre. derudover er det et krav fra træneren, at spillerne skal være fokuseret på at udføre træningens mål og være indstillet på at dette kræver koncentration. det er altså ved træning, at spilleren har mulighed for at udvikle sine kompetencer og blive bedre til at spille, men det kræver koncentration og fokus – på samme måde, som når man er i skole.


når vi snakker om *gaming*er det ikke så seriøst, her tager man det stille og roligt – og til tider mere højlydt. der er ikke nødvendigvis et mål om læring med sessionen og ofte vil man sidde sammen med sine venner. man spiller et sjovt spil, det er hyggeligt, og formålet er at have det sjovt og slappe af.


